
DISSERTATIO  MEDICA 


INAUGURALIS, 

CE 

APOPLEXIA. 


Nullus  profecto  scribendi  amor,  nec  deside- 
rium aliquid  novi  proferendi  me  ad  hoc  opus- 
culum suscipiendum  impulit  $ sed  morem  ge- 
rens institutis  hujus  almae  Academiae,  decrevi 
quaedam  de  Apoplexia  quam  brevissime  potero 
attingere  ; nec  enim  limites  opusculi  talis  nec 
tempus  sinunt  fusius  tractare.  Quum  anteac- 
tis  temporibus,  imo  ab  ipso  viventi  Hippocrate, 
usque  ad  nostros  dies,  hic  morbus  magnum  ce- 
leberrimorum in  arte  medendi  virorum  nume- 
rum occupaverat ; medicinae  juvenis  ego  de  eo 

disserere  quid  valeam,  nisi  omnes  illi  auctores  sua 
observata  reliquissent  literis  ac  ipsi  doctores  ho- 
dierni illustria  sua  documenta  mihi  tradidissent. 

Si  perfectam  uniuscujusque  apoplexiae  ge- 
neris descriptionem  suscepissem,  ultra  disser- 
tationis limites  essem  progressus,  nunc  equidem 
mihi  haud  incongruum  esse  videbatur  duas  so- 
lummodo ejus  series  instituere,  quae  tamen  om- 
nes a medicis  distinctas  ejusdem  species  com- 
plectuntur. Ipsas  autem  secundum  efficientes 
disponentesve  causas  exposui,  parique  modo 
statui  Therapeiam ; hortatus  sum  praeterea  ut 
prophylaxin  exquisite  studeamus  ad  homines 
ab  hoc  lethali  fato  preservandos. 

Primum  merito  habere  locum  videtur  si  qua 
commode  tradi  possit  definitio  ; quo  res  tractan- 
da, quae  sit  intelligatur  ; quidam  vero  morbi 
tam  sunt  multiplices,  aliisve  tam  similes,  ut  ne- 
que facile  definiantur,  nec  si  definiti  fuerint,  fa- 
cile per  definitionem  solam  intelligerentur. 

Sic  tamen  definitur  morbus,  de  quo  nunc  a- 
gimus,  erudito  Culleno : “ Motus  voluntarii 
“ fere  omnes  imminuti,  cum  sopore  plus  minus- 

“ ve  profundo,  superstite  motu  cordis  et  arteria- 
“ rum.” 

Scriptores  varias  Apoplexiae  species  solent 
distinguere  : his  sanguinea,  * serosa,  nervea  so- 
lum placent ; aliis  arridet  distinctio  in  sangui- 
neam, serosam,  hydrocephalieam,  atrabiliariam, 
traumaticam,  venenatam,  mentalem,  catalepti- 
cam,  suffocatam. 

Quum  vero  apoplexiam  hic  superficialiter 
complector,  varia  ejus  genera  seorsim  depingere 
nequeo,  ne  fine  meo  excedam.  Tum  prodro- 
mus apoplexiae  nullus,  nec  aliqua  manifesta 
causa ; tum  ejus  impetum  aliquantisper  prae- 
nuntiare sequentia  solent : ut  gravedo  vel  dolor 
capitis,  aut  vertigo ; aurium  tinnitus  ; ante  ocu- 
los scintillae  micantes  maculaeque  vario  colo- 
ratae vagantes  ; mox  oculi  unius,  mox  utrius- 
que  caligo  ; in  solitos  usus  difficiles  motus ; vul- 


* Celeb.  Portal,  negat  apoplexiam  existere  vere  serosam,  asseritque  hanc 
effici  a sanguinea,  sive  morbum  utrumque  ab  una  gigni  eademque  causa; 
at  mihi  haud  quidem  videtur  ex  ejus  observationibus  concludi  posse  nul- 
lam omnino  dari  apoplexiam  mere  serosam.  Vide  Giornale  per  servire 
alia  storia  della  medicina  di  questo  secolo.  Tom.  iv.  pag.  49.  Venilia, 
1787. 


i 


DISSERTATIO  MEDICA 


tus  demissus  ; palpitatio  membrorum,  et  prae 
caeleris  partibus  labiorum,  tremula  locutio  et  ve- 
luti  minus  expressa,  aut  interruptio  proferendi 
sermonis,  sine  ulla  respiratione,  vel  oblivio  mox 
dictorum ; vultus  etiam  plenitudo ; * egestionum 
difficultas;  torpores  et  stupores;  dentium  deinde 
in  somno  stridor,  aliquando  futuram  apoplexiam 
denotare  videbantur. 

Commodam  censui  methodum  duas  apo- 
plecticorum  series  instituendi,  quarum  prima 
complectitur  eos  qui  hoc  morbo  corripiuntur  per 
aliquam  in  cerebrum  pressionem,  et  altera  qui 
per  integram  functionum  cerebri  abolitionem  af- 
ficiuntur. 


* Celius  Aurelian.  de  Apoplexia,  Lib.  iii.  cap.  v.  Lugduni,  1 567. 

APOPLEXIA  A PRESSIONE  IN  CEREBRUM 

ORIENS. 

Quotiescunque  encephalon  vis  quaedam 
compresserit,  mox  aeger  apoplecticus  labitur. 
Id  olim  observavit  Sennert.  inquiens,  u Si  ictu 
“ vel  casu  vehementiore  calvaria  deprimatur, 
‘c  cerebrumque  et  inde  nervorum  principium 
“ comprimatur  apoplexia  occidere  potest.” 
Quum  is  morbus  invasit,  sequentia  in  aegroto 
apparent : imminuti  sunt  sensus  interni  exter- 
nique ; motus  voluntarii  suppressi  j respiratio 
difficilis  cum  stertore ; pulsus  durus,  molestus ; 
singularum  partium  paralysis,  et  quidem  pupil- 
larum quae  simul  dilatatae  sunt ; tota  facies  in- 
flata est  saepius,  et  aeger  frequentiore  laborat  vo- 
mitu ; excretiones  nec  non  secretiones  seu  sunt 
oppressae  seu  involuntariae  fluunt  j calor  auge- 
tur in  capite,  deficit  contra  in  membris.  Hi 
autem  varii  status  morbi  sese  variis  ejusdem 
morbi  gradibus  accommodant. 

Multimodis  diversae  causae  pressionem  in- 


6 


DISSERTATIO  MEDICA 


ferre  cerebro  possunt,  curatioque  secundum  ea- 
rum diversitatem  mutanda  est. 

Imo.  Occurrit  aliquando  ut  ossa  cranii  gra- 
viter percussa  findantur,  aut  festuca  quaedam 
plane  disjuncta  cerebroque  mediate  illata,  ejus 
substantiam  laedat  seu  comprimat.  Cerebro  sic 
laeso  sola  chirurgia  congruum  remedium  prae- 
bet, trepanationem,  quae  quo  promptior  credo 
eo  evadit  efficacior. 

2 do.  Si  forte  in  cava  superficie  internae  la- 
mellae cranii  pullularent  exostoses,  hae  sensim 
accrescentes  haud  dubie  compriment  cerebrum, 
usque  tandem  secuta  fuerit  apoplexia,  non  mi- 
nus et  alii  tumores  in  cranio  queunt  oriri.  Duo 
ejusmodi  observati  fuerunt  in  foemina  apoplexia 
Correpta,  ej usque  cerebro  post  mortem  denudato 
in  substantia  corticali  eminentes. 

Tam  exostoses  quam  alios,  quoscunque  tu- 
mores, s’i  possis,  avertas  congruarum  quas  novi- 
mus methodorum  ope,  id  est  primariam  causam 
querens  unde  duxerant  ortum,  et  si  morbus  ve- 
nereus  adsit  antisiphiliticis  sanandi  sunt.  Ex 
aliis  vitiis  si  vero  sint  nati,  res  pari  modo  se  ha- 

bet,  ast  unquam  gravissimi  periculi  sunt,  quia 
maturo  tempore  perspici  nequeunt. 

3tio.  Quacunque  cranio  illata  laesione  vasa 
sanguifera  meningum  facile  rumpuntur,  effiiso- 
que  sanguine,  quin  possit  amoveri  encephalon 
pressionem  patitur. 

4/o.  Eodem  modo  ruptis  quibusdam  in  cra- 
nio partibus,  ortaque  suppuratione,  sanies  ibi 
copiose  accumulatur,  tamen  resorbeatur,  unde 
compressio  cerebri  evidens. 

Duobus  his  casibus  mox  ut  egestio  quaedam 
in  calvaria  occlusa  adesse  videtur,  non  diu 
animadvertendum,  sed  extemplo  materies  facta 
trepanatione  haurienda  est,  nec  quidem  expec- 
tes  symptomata,  quia  tunc  intempestiva  et  for- 
san inutilis  erit  operatio. 

4 5to.  Huc  tandem  pertinent  omnia  quae  ad- 
augent influxum  sanguinis  in  caput  effluvium 
impedientia,  quo  fit  ut  sanguine  accumulato 
vasa  dilatentur,  atque  encephalon  secundum 
Hoffmann.  haemorrhagia  vexetur.  His  praesertim 
favet  nativa  corporis  constitutio  : ut  caput  mag- 
num, collum  breve,  pinguedo,  corporis  plethora. 

Rara  est  apoplexia  apud  macilentos  et  foeminas  ; 
* familiaris  autem  aetatibus  a quadragesimo  anno 
ad  sexagesimum  ; t hereditariam  dicunt  Wep- 
fer.  et  tHoffmann. ; § hyeme  quoque  frequentius 
corripiuntur  hoc  malo,  tum  dum  rapidus  e fri- 
gore in  calorem  transitus ; ||  constitutio  epide- 
mica, calida  praecipue  balnea  et  quidem  loca- 
lia, multum  et  continuo  bibere  vini,  nec  non 
aliis  fermentatis  abuti,  intempestiva  mensium, 
haemorrhoidum  aliorumve  diuturnorum  fluxuum 
suppressio,  assueta  et  neglecta  venaesectio  ; ni- 
mium in  partu  agere,  colare  fortiter  astrictum, 
sedens  prono  capite  scribere,  tussis  frequens  et 


* Hip.  Aph.  57  Sectio  6ta.  Editio  Hagae  Comitum  1767. 
f Observationes  de  Apoplexia.  Job.  Jacob.  Wepferi. 

| De  Eflect.  Hereditar.  Hoflmanni  Opera  Omnia  Physico- Medica. 
Geneva  1761. 

§ Hip.  Aph.  23  Sectio  Stia,  et  Aph.  16.  Sect  3tia. 

||  Proximis  his  duobus  annis  1694-95,  non  solum  in  urbe  sed  per  uni- 
versam fere  Italiam  non  exigua  hominum  pars  apoplexia  periit,  et  adeo 
frequentes  erant  funesti  hujus  morbi  casus,  ut  instantis  mortis  horrorem 
singulo  fere  momento  viventibus  incutereut  Epidemicae  hujus  apo- 
plexiae causa  peti  jure  merito  possit  ab  insueta  illorum  annorum  aeris  in- 
temperie. Opera  Omnia  Georgii  Baglivii.  Antverpiae  1715. 
f Zuliani  Commentarius  de  Apoplexia.  Lipsiao  1790. 

molesta,  pectorale  fibulis  graviter  constrictum, 
compressio  mechanica  venarum  colli,  polypi, 
vitiosa  pectoris  constructio,  spasmi  sanguinem 
copiosius  in  alias  corporis  regiones  vergentes, 
scilicet  affectiones  hystericae,  epilepsia,  nympho- 
mania,  &c.  abusus  veneris,  et  diversa  animi  pa- 
themata.  Cei.  Pinei  *,  hisce  verbis  utitur  “ Un 
magistrat  outrage  au  milieu  de  ses  fonctions 
“ publiques  en  concit  tant  d’indignation  qu’il 
“ reste  immobile  sans  parole,  et  dans  un  veri- 
“ table  etat  de  catalepsie ; 1’impression  meme 
u en  est  si  profonde,  qu’il  est  bientot  apres 
■“  frappe  comme  d’un  coup  de  foudre  d*une 
“ Apoplexie  mortelle.,, 

Pathemata,  quae  praesertim  generare  solent 
id  malum,  sunt  ira  et  profusum  gaudium  ; ulti- 
mum vero  rarius : exemplum  hujusmodi  tamen 
apud  Historicos  Venetos  legimus.  “ Victor  Pa- 
“ tritius  Venetus  ex  patre  Aloysio  Diedo,  ado- 
“ lescens  indole  ingenuus,  ingenio  perspicax, 
“ a patre  tradebatur  obses,  anno  1480,  Turca- 


* Pinei  Nosographie  Pliilosophique.  Tome  Troisiemc.  Paris,  1818. 

“ rum  Imperatori  in  urbe  Constantinopolitana. 
<c  Suis  ipse  manibus  testudinem  quamdam  con- 
<£  cinnavit  egregie,  a qua  musicos  eliciens  so- 
<£  nos,  tyrannum  delectavit  adeo,  ut  ab  ipso 
“ libertate  prius  donatus,  magnis  subinde  cu- 
‘e  mularetur  muneribus.  Progressu  temporis 
ee  data  fide  de  reditu  suo,  Venetias,  assentiente 
“ Sultano,  suos  convisurus  contendit.  Id  quod 
f*  pater,  fratres,  sorores,  consanguineique  vix 
“ suspicati,  praecupido  juveni  multis  comitan- 
« tibus  cymbis  ad  eum,  quem  portum  duorum 
“ castrorum  vocant  obviam  profecti  sunt.  Vic- 
“ tor  spectaculo  commotus  gaudioque  vocem 
“ amittens  repente  apoplecticus  inter  suorum 
t{  complexus  interiit.’, 

Apoplexia  ex  his  orta  variis  modis  sananda, 
uti  postea  amplius  dicam.  Potissimum  vero  of- 
ficii semper  est  causas  amovere,  seu  venas  in- 
cidere ad  superfluum  detrahendum  sanguinem. 

APOPLEXIA  EX  INANITIONE  NIMIA,  SEU 
INCITATIONE  CEREBRI  ORTA. 

Omnes  Apoplexiae  species,  de  quibus  hic  agi- 
tur, unius  ejusdemque  generis  esse  non  dubito, 
et  quidem  nerveae  ut  alii  dicunt  me  quoque 
persuasum  fere  habeo  omnes  causas  quas  recen- 
sebimus simili  modo  sensorium  commune  tur- 
bare, quamvis  rationem  qua  res  se  habet  ig- 
noro. 

Notum  est,  nonnullis  nervorum  functionibus 
vel  inanitione  abolitis  vel  nimia  incitatione  sus- 
pensis, omnes  sensus  extingui  et  oriri  Apo- 
plexiam. 

Quomodo  absque  omni  laesione  sensorium 
momentanea  morte  corripiatur  ? 

Id  ad  solvendum  problema  tot  cadaverum 
sectiones  quot  reliquae  medicorum  observatio- 
nes nihil  ostendunt ; et  ad  explicanda  haec 
phaenomena  omnes  vires  frustra  quisque  impen- 
det ; quasdam  quae  singulis  placebant  de  hac  re 
conjecturas  in  medium  proferam,  quarum  fides 

sit  penes  auctores.  Zuliani  rationem  hac  de  re 
reddere  quaerit,  an  ait  haec  Apoplexia  (nervea) 
ex  eo  gignatur,  quod  corpus  spiritibus  ut  dicunt 
animalibus  exinaniatur,  an  quod  spasmus  uni- 
versi corporis  majorem  sanguinis  copiam  motu- 
que percitam  majori  in  cerebrum  cogat,  &c. 
Lorry  quidem  putat  quod  in  violentis  animi  mo- 
tibus fibrae  sensorii  communis  obstringantur, 
rigescant  et  actiones  impares  evadant ; nostro 
denique  Culieno,  viro  certe  apprime  docto  me- 
dico atque  experientissimo,  videtur  animi  pa- 
themata  fluidum  nerveum  motu  destituere ; con- 
ceptu sat  facile  est,  simplici  cranii  percutione, 
fractura  deficiente,  hoc  organon  posse  concuti 
auxilio  vibrationum,  quas  haec  arca  ossea  visce- 
ribus suis  communicare  necessario  debet.  Sic 
adplicato  vehementiore  colapho,  seu  mortui  seu 
apoplectici  subito  prolabi  videbantur.  Aegri 
de  quibus  hic  sermo  est  statim  pallescunt,  sana 
gaudent  respiratione  quasi  graviter  dormiunt ; 
caeterum  in  vultu  musculos  contrahunt  et  simi- 
lant mortem,  pupillae  naturali  magnitudine ; 
pulsus  parvi  et  rari,  secretiones  et  excretiones 

sicut  in  statu  sano.  Calor  tandem  imminutus, 
ad  excitandam  commotionem  cerebri,  si  quid  va- 
leat electricitas  longe  est  praestantissima. 

Aliquando  nostrum  clima  tristia  damna  e fui- 
mine  sanis  incolis  procreat,  et  homines  et  peco- 
ra attoniti  intereunt  a coelo  tacti.  Fulgura  eleo* 
tricitatis,  si  mittuntur  in  partes  ad  vitam  valde 
necessarias  et  eas  et  totum  corpus  depravant. 
Nulla  quandoque  in  dissectis  cadaveribus  eorum 
qui  vel  repente  vel  paulo  post  ictum  receptum 

apoplectici  decesserant  alicujus  organi  laesio  in- 

/ 

venta  est.  Qua  in  atmospheria  vitam  inchoa- 
vimus tria  fluida  elastica  esse  scimus,  quorum 
congrua  commixtio  si  desit  nocet.  Is  aer  at- 
mosphericus  e gas  oxygenio,  azotico  et  gas  aci- 
do carbonico  constat.  Oxygenium  id  solum  gas 
est  quod  ad  conservandam  vitam  valde  necessa- 
rium novimus,  et  idcirco  ab  antiquis  pabulum 
vitae  dictum.  Inter  se  conveniunt  medici,  quod 
si  gas  oxygenium  homo  per  pulmones  hauriat 
purum,  paulo  post  perbene  se  non  habebit.  Re- 
liqua gas  genera  nisi  sint  oxygenio  commixta 
lethalia,  scilicet  nitrogenium  et  carbonicum. 

Tristis  experientia  docet  aerem  quoque,  quem 
exspiramus,  vitam  aliquando  adimere  posse : 
“ Dum  spirat  homo,”  ait  celeb.  Gregorius*  soli- 
ta sua  elegantia,  “ lethale  sibi  aliisque  spirantibus 
“ venenum  fundit.  Neque  solus  pulmonis  halitus 
“ adeo  nocet : manat  et  ab  omni  cutis  foramine 
tc  materia  subtilissima  venenata  fortasse  putres- 
“ cens  quae  diu  collecta,  neque  per  auras  dif- 
“ fusa,  et  corpori  denuo  admota,  aut  iterum  in 
“ id  ipsum  recepta  gravissimis  morbis  inficit.” 
Horreo  penitus  dum  lego  descriptionem  malo- 
rum quae  in  carcere  quodam  regni  Bengalensis 
mense  Junio  an.  1756  gignebat  aer  non  reno- 
vatus vitiatusque  plurimorum  hominum  exha- 
lationibus ; eorumdem  malorum  exitum  unice 
attingam.  Regis  jussu  sub  vesperam  centum 
quadraginta  quinque  viri  cum  una  muliere  in 
eum  carcerem  una  conjiciebantur,  quem  Black - 
hole  dictum  est;  ejus  area  pedibus  quadratis 
constabat  decem  et  octo ; cuilibet  hinc  detento 


* Conspectus  Medicinae  Theoreticae,  cap.  i.  Auctore  Jacob.  Grego- 
ry.  Edinburgi,  1818. 

spatium  erat  pollicum  quadratorum  decem  et 
octo.  Carcer  amplo  muro  circumscriptus  dua- 
bus tantum  modicis  findebatur  fenestellis,  quae 
ferreis  muniebantur  cancellis.  Reclusis  mane 
sequenti  januis,  vix  tres  supra  viginti  ex  centum 
quadraginta  sex  prodiere  semivivi. 

Funestum  quoque  hujusmodi  phaenomenon 
observatur  in  urbe  Oxonii  an.  1519.  In  ejus 
enim  aula  publica  judices  postquam  in  reos 
quosdam  sententiam  dixerant  assessoresque  pe- 
ne omnes  derepente  obiere,  hinc  cives  eum  vo- 
carunt atri  judicii  diem. 

E cuniculis  fodinis  aliisque  specubus  subter- 
raneis mephitici  vapores  egrediuntur,  qui  apo- 
plexia saepe  corripiunt.  Gas  acidum  carboni- 
cum  quoque  exhalat  e musto  et  vivis  carboni- 
bus.* Totidem  perniciosus  est  aer  nonnunquam 
e latrinis  emanans,  Non  solum  perniciosus  esse 
potest  aer  in  se,  sed  haud  raro  etiam  impregna- 
tus  tum  odoriferis  plantarum  partibus,  tum  va- 


• Historia  unicuique  in  memoriam  revocat  imperatorem  quem  quidem 
cubantem  invenerunt  orbatum  vita  ab  accensis  carbonibus,  qui  ad  humidi- 
tatem  repellendam  in  ejus  servabantur  cubiculo.  Eutropius,  lib.  x,  p.  27-1. 

poribus  metallicis,  tum  aliis  volatilibus  incommo- 
dis.  Lethi  ferae  indolis  sunt  omnes  vapores  at- 
que exhalationes,  quae  ex  mercurio,  antimonio, 
et  aliis  mineralibus  prodeunt. 

Quibusnam  causis  morbos  mortesque  metal- 
lurgorum  et  aurifabrorum  tribuamus?  His  certe 
documentis  nemo  obluctabitur  nequidem  con- 
veniunt odores  graviter  aromatici  ex  plantis  sci- 
licet, salvia,  thymo,  caeterisve  emanantes  qui  sae- 
pe cephalalgias  efficiunt : ergo  dyspnoea,  phthi- 
si, paralysi  qui  vexantur,  et  naturali  corporis 
habitu  in  Apoplexiam  propendent  ab  illis  odo- 
riferis afficiuntur,  idcircoque  abstinere  se  de- 
bent. Vapores  mephiticos  narcoticorum  instar 
in  nervos  immediate  agere  quin  antea  pulmoni- 
bus arteriisque  obfuissent : haec  sententia  Cul- 
leni  est.  Multi  illis  vix  haustis  nunc  Apoplexia, 
nunc  ipsa  morte  subito  corripiuntur. 

Febres  perniciosae  intermittentes  contagiosae- 
que  gignere  Apoplexiam  quoque  valent  et  nulla 
plerumque  in  cerebro  eorum  qui  ex  his  Apoplec- 
tici  obierunt  vestigia  remanere  observata  sunt. 
Sydenhamius,  Tortus,  et  alii  hoc  dirum  sympto- 

ma  viscerum  hypochondriorum  perturbationi  bilis- 
que corruptelae  attribuunt:  hanc  confirmant  sen- 
tentiam * clarissimi  viri  Monro  et  Senae,  quibus 
bilis  praesentia  tam  evacuationibus  quam  cada- 
verum sectionibus  se  manifestavit.  Tortus  mor- 
bum depingens,  ita  pergit : Cum  hujusmodi  af- 
fectus incipit,  aeger  primo  est  in  soporem  pro- 
nus, a quo  excitatus  statim  in  somnum  relabitur, 
paulo  post  fit  immemor  rerum  immediate  antea 
gestarum,  unde  non  raro  matulam  poscit,  deinde 
mingere  obliviscitur,  atque  interim  dormitat ; 
nonnunquam  obloquitur,  nec  suos  conceptus  va- 
let exprimere,  et  licet  sui  erroris  sit  compos,  se 
tamen  nequit  corrigere  aut  continere;  imo  quan- 
doque balbutiens,  vel  verba  mutilat,  vel  unum  pro 
alio  profert,  non  secus  ac  si  levi  Apoplexia  in 

linguae  paralysin  degenerante  foret  detentus : 

* 

ingravescente  tandem  sopore,  omnino  jacet  ac 
stertit  naribus,  neque  ulla  voce,  ulla  vi,  frictio- 
ne, ligatura,  cucurbitularum  aut  vesicantium  ap- 


* Solle  Rudimenta  Pyritologiac  Meth.  ord.  iv. 

positione,  imo  nec  igne,  quandoque  actuali  valet 
excuti  5 et  siquidem  excutiatur  aliquantisper, 
statim  in  eundem  soporem  imo  profundiorem 
recidit ; nec  nisi  declinante  accessione  incipit 
expergisci.  Quod  si  una  vel  altera  vice  resipis- 
cat, quidem  sed  semper  paulo  difficilius,  aut  si 
soporosae  affectioni  adjungatur,  singultus  tertia 
ad  summum  vel  quarta  accessione,  inevitabili 
fato  succumbit. 

Permultos  utriusque  sexus  animi  pathemata, 
et  quo  irritabilioribus  nervis  gaudent,  eo  quidem 
facilius  Apoplexia  prosternere  valent ; non  solum 
uti  dixi  de  congestione  sanguinem  in  encephalo 
profuse  congerendo,  sed  et  sensorium  commune 
repente  extinguendo.  At  mentionem  hic  non 
facio  de  iis,  qui  plethora  praediti  congestione 
potius  apoplectici  fiunt. 

Quibus  positis,  exempla  quaedam  ad  confir- 
mandam rem  recensenda  puto.  Ipsa  laetitia 
qua  tamen  perfluimur,  raro  repentina  morte  ali- 
quando prostraverat.  Tissot  mortem  Diagorae 
ex  nimio  gaudio  commemorat,  postquam  tres 

gnatos  vidisset  corona  vinciri.  Boerhaavius*  re- 
fert pyratum  crudelissimum  prae  summa  laetitia 
repente  mortuum  fuisse,  quum  filium  suum  vi- 
disset redemptum  quem  pro  perdito  habuerat ; 
alios  quoque  Haller  t innuit  obiisse  repente  aut 
libertate  aut  reddita  sibi  amata  puella.  Tissot 
Apoplexiam  haud  raro  ex  ira  demonstrat  oriri. 
Duas  inter  se  puellas  amicas  de  colore  funiculi, 
quo  vincienda  erat  vestiuncula,  cujusdam  parvi 
suarum  deliciarum  simulacri  litigasse  narrat.  Li- 
tem continuo  perrexere,  utraque  in  sua  re  per- 
stitit, una  deinceps  ex  ipsis  septem  annorum  ae- 
tate, quum  exardesceret  ira,  et  cubiculo  evasura 
in  januae  limine  Apoplexia  corripiebatur. 

Referri  quoque  debet  ille  actor  t,  a Zuliani 
citatus,  qui  vitam  liquit,  dum  furens  tragicam 
personam  agebat.  Graves  animi  quoque  effectus 
aliquando  Apoplexiam  movent.  Heli  ||  pontifex 
Hebraeorum  judexque,  annum  agens  nonagesi- 


* De  Morb.  Nerv.  tom.  ii,  p.  222. 

| Elem.  Physical.  Corp.  i Ium.  lib.  xvii,  sect.  ii. 
t Zuliani  de  Apoplexia. 

I)  Lib.  I.  Regum,  cap.ir. 

mura  octavum,  interiit,  statim  ac  dolens  audivit 
populum  ab  hoste  profligatum,  arcam  testamenti 
abreptam,  gnatum  utrumque  peremptum.  Pub- 
lius Rutilius  * obiit  repente,  quum  fratri  con- 
sulatum negassent  Romani. 

Ingluviosis  libentius  insidiatur  Apoplexia, 
stomachus  cibo  potuque  graviter  impletus,  et 
arcte  iisdem  distentus,  lethalibus  convulsionibus 
gulosum  vexat,  quae  denique  in  Apoplexiam 
mutantur ; hinc  etiam  medici  quidam  Apo- 
plexiam gastricam  istam  solent  dicere.  Vege- 
tabilia multa,  nec  non  fermentatae  substantiae 
pestiferam  in  sensorium  commune  actionem  fe- 
runt, mortalem  ebrietatem  parientes.  Papaver 
somniferum,  Hyosciamus  niger,  Datura  stramo- 
nium,  Conium  maculatum,  Atropa,  Mandrago- 
ra, et  aliae  ; vinum,  cerevisia,  aliaque,  venena 
plurima,  et  quidem  Arsenicum,  hunc  morbum 
afficere  valent ; omnes  ex  his  ortas  mortes  recen- 
sere, si  vellem  mihi  posito  de  limite  decederem. 


* Plin.  Natuf.  Hist.  lib.  vii,  cap.  xxxvi. 

PROGNOSIS. 

Ad  prognosin  quod  attinet,  periculosissimum 
morbum  Apoplexiam  esse  fateor.  Hoc  et  no- 
runt medici  omnes,  scripsitque  jamjam  Hippo- 
crates, * “ Solvere  Apoplexiam  vehementem 
quidem  impossibile,  debilem  vero  non  facile  j 
haec  enim  aliquando  vitam  adimit  repente  saepe 
tribus  diebus,  aut  septem  ad  summum.  Aetas 
aegri  quo  provectior,  eo  etiam  periculosior 
morbus,  uti  quoque  innuebat  Areteus.  In 
Apoplexia  quo  magis  offenditur  respiratio,  eo 
fortior  morbus  quo  minus  eo  debilior.  Illi 
igitur  apoplectici  qui  sive  naturali  constitu- 
tione in  eam  propendent,  sive  haereditate  obti- 
nent, id  moriendi  genus  evadere  haud  valent,  pri- 
moque accessu  nisi  obeant,  sequente  tamen  ter- 
tiove  exspirabunt.  Ut  enim  scorbutici  generant 
scorbuticos,  podagrici  podagricos,  et  calculosi 


* Aplior.  xliL  jcct,  ii. 

gignunt  calculosos,  ita  parentes  qui  facile  Apo- 
plexia corripiuntur  idem  vitium  liberis  tradunt 
Salutis  fere  inanes  sunt  spes  apoplectico, 
morbo  correpto  nullis  antegressis  signis;  ille 
vero  e vita  certo  decedet,  cui  uno  latere  paryli- 
tico,  alterum  convellitur  maxime,  et  cui  pulsus 
sensim  magnitudine  crescit.  Observatum  est 
etiam,  apoplecticum  semper  mori  qui  manum 
iterum  iterumque  eidem  capitis  parti  admoveat, 
licet  haud  gravia  videantur  reliqua  morbi  symp- 
tomata. Signum  plerumque  mortis  est  quoque 
si  deductis  palpebris,  pupilla  valde  dilatata  appa- 
reat, admissaque  luce  nihil  omnino  contrahatur ; 
ac  salutem  contra  exspectes  si  post  venaesectio- 
nem  ac  alia  congrua  auxilia,  intra  viginti  qua- 
tuor  horas  consequatur  levamen  cessentque 
symptomata.  Si  urina  et  stercora  sponte  dabun- 
tur, si  nebula  infecti  oculi,  mors  ipsam  vitae 
arcem  pulsat.  Alia  pessima  signa  sunt  stridor 
dentium,  spuma  circa  os,  sudor  tenuis,  frigidus, 
pulsus  inaequalis,  durus,  fortis  ; si  morbus  succe- 
det epilepsiae,  denique  si  ubi  paulisper  ad  se 
redit  attonitus,  aliena  tamen  mens  est. 

METHODUS  MEDENDI. 


Quando  quidem  in  hoc  morbo  versantur,  et 
periculo  pene  sunt,  seduli  medici  diligentiam 
postulant ; remediaque  festinanter  administran- 
da. Eadem  medendi  ratio  multiplex  quoque  est 
et  diversis  circumstantiis  sese  accommodat;  nun- 
quam vero,  uti  in  aliis  morbis,  prudenter  ageres  si 
viribus  naturae  confidas.  Aegrotante  explorato, 
causisque  repertis,  curandi  rationem  secundum 
characterem  constituamus.  Si  compressio  ence- 
phali Apoplexiam  procreasset,  cures  ut  malo 
remediis  localibus  te  opponas,  et  quidem  trepa- 
nationis  ope  cuncta  auferenda  si  adsint  fragmi- 
na. Quae  operatio  nulla  habita  ratione  extem- 
plo fiat  sine  quo  inflammatio  supervenit.  Ubi 
tumores  quidem  cerebrum  compressione  vexant, 
hos  maturo  tempore  amovendo,  aut  ut  clarius 
dicam  antequam  inflammatio  orta  erit ; aut  si 
adsit,  postquam  eam  solveris  Apoplexiam  possu- 
mus evitare. 

Notamus  etiam  operationem,  nisi  praecedat 
Symptomata  morbi,  inutilem  evadere.  Mox  ut 
ossibus  encephaloque  interpositum  sit  quoddam 
extravasatum,  id  exhaurire  quaerendum  est, 
facta  trepanatione.  Quum  Apoplexia  a conges- 
tione sanguinis  pendeat,  princeps  indicatio  cau- 
sas amovere,  sanguinemque  mittere  erit.  Ad 
amovendas  causas  quod  attinet,  observemus, 
quod  in  id  malum  natura  propenso  sola  prophy- 
laxe  ut  ultra  dicam  prodesse  valeat : praesente 
enim  malo  medicus  ad  mutandam  corporis  con- 
stitutionem ineptus,  ipsis  precocjbus  morbo  ac- 
commodatis remediis  debet  uti;  et  praesertim 
venaesectione,  de  qua  hic  amplius  agendum  est. 

Norunt  omnes  venaesectionem  affectuum  ce- 
leritate reliqua  remedia  excellere.  Inde  etiam 
cum  strictissima  prudentia  sit  ordinata  quod  jam 
observavit  cel.  Celsus,  * “ Sanguinis  detractio 
vel  occidit  vel  liberat.”  Tam  peccaverunt  ii  qui 
nullo  modo  sanguinem  mittunt,  quam  qui  sem- 
per  sine  discrimine  id  faciunt.  Multi  hac  de 
re  medici  controversias  habuere  usque  tandem 


* Celsus  dc  re  medie,  lib.  5.  cap.  2,  sect.  12. 

inter  se  convenere  aliqui  quando  venae  secan- 
dae sunt  et  quando  non  secandae.  Nunc  equidem 
usque  adeo  temerarius  non  esto  ut  contundas 
venam  quin  prius  mature  animadverteres, 

1 mo.  An  aetas,  vigor,  et  plethora  aegri  sangui- 
nem exhauriendum  permittat : si  decrepitus  vel 
macilento  corporis  habitu,  neque  vera  plethora 
gauderet,  noxia  venaesectio  erit.  Innuere  hic 
convenit  corpulentiam  non  semper  signare  ple- 
thoram,  cujus  princeps  seu  lymphatica  quodam 
liquido  farcta  corpulentum  corpus  reddit  : hinc 
obesitas  mox  sanguinea  mox  phlegmatica  dici- 
tur. 

2 do.  Considerando  regnantis  epidemiae  in- 
doles : temperaturae  rapida  vicissitudo,  tum 
frigidae,  venarum  sectionem  aliquando  vetat. 

Stio,  Non  omni  tempore,  nec  omni  climate 
sanguinis  emissio  semper  prodest.  Asperrima 
hyeme,  iisque  regionibus  ubi  frigus  horrens  ar- 
denti solis  calori  succedit  subito,  eruor  parce  est 
hauriendus. 

4/o.  Quaenam  causa  remota  morbi  est  quae- 
rendum, si  vires  et  organorum  activitatem  sam 

D 

guinisque  massam  augens  quadam  potentia  pro- 
creasset  morbum  largitur  mittamus  sanguinem  ; 
parcissime  vero  aut  prudentius  nullum  si  con- 
tra. 

5to.  Animadvertendum  deinde  est  quanta  sit 
diathesis  inflammatoria  quae  quo  major  eo  lar- 
gior sit  venaesectio  ; quo  minor,  eo  parcior. 

6to.  Non  omni  periodo  morbi  congruenter 
emitti  sanguis  potest. 

7 mo.  Morbi  antecedentes  si  fuerint  inflamma- 
torii et  assuetudo  amittendi  sanguinem,  maxime 
venaesectionem  suadent. 

8 vo.  Si  jam  emissa  fuerit  sanguinis  quaedam 
pars,  sequentes  stricte  examinandi  sunt  effectus  : 
nam  si  pulsus  fiat  plenior  post  recentem  emissio- 
nem, renovanda  est  sectio,  si  vero  debilior  omit- 
tenda. 

His  probe  ac  mature  discussis,  absque  gravi 
detrimento  in  quocunque  morbo  venaesectio- 
nem  sive  abunde  facere  sive  negligeie  possu- 
mus. Quamvis  illae  omnes  conditiones  in  san- 
andi Apoplexiam  methodo  aeque  valeant,  multa 
tamen  ejus  respectu  dicenda  supersint. 

Tum  quando  Apoplexia  ex  sanguinis  copia 

I 

ortum  habuerit  corpus  aegri,  aliquantum  erec- 
tum sternendum  ac  demum  caput  ejus  omnino 
nudandum.  Imo  vero  cl.  Cullenus  aegrum  mo- 
net exponendum  esse  aeri  frigido,  et  sine  stra- 
gulis in  lecto  collocandum,  remotis  circumstan- 
tibus. Hisce  peractis  sanguinem  mittere  neces- 
se  est,  non  modo  ad  imminuendum  impetum 
sed  et  quantitatem  sanguinis,  quae  cerebrum 
premit.  Quae  autem  vena  in  apoplecticis  secan- 
da sit,  non  adeo  planum  est  j nonnulli  venas 
frontis  et  narium  aperiunt,  alii  in  brachio  ce- 
phalicam incidunt,  aliis  venarum  jugularium  sec- 
tionem laudare  libet.  Caeteri  praestans  auxili- 
um arteriotomiam,  arteriae  temporalis  afferre 
dicunt.  Aliqui  denique  horum  usui  sectionem 
artificialem  sinuum  durae  matris  praeferunt,  ast 
omnes  sanguinis  quantitatem  diminuendi  modi 
ad  unum  eumdemque  finem  tendent.  Hoc  non 
obstante  in  plurimis  casibus  mox  hic,  mox  ille 
praestantior  est.  Si  hemiplegia  affectum  sit  aegri 
dextrum  latus,  in  sinistro  non  resoluto  vena  con- 

tundenda  est ; et  vice  versa.  Cei.  Walther  'per- 
utiles esse  probat  sectiones  venarum  quae  vicini- 
ores sunt  cerebralibus  internis  ; hinc  scindere 
suadet  primo  jugulares,  subinde  facialem,  dein- 
de frontalem.  Extra  mediatam  sectionem  est, 
quoque  alitis  e corpore  sanguinem  hauriendi  mo- 
dus et  quidem  scarificatio  in  alto  nuchae  pro- 
fundius cucurbitalis  operata.  Hirudines  tandem 
possunt  applicari  non  solum  temporibus  et  pone 
aures,  verum  etiam  venis  quae  ad  angulos  oculo- 
rum conspiciuntur.  Emissio  sanguinis  hirudi- 
num et  scarificatoriorum  ope  facta,  aliter  localis 
dicta,  generalem  subsequi  semper  debet.  Quan- 
tum sanguinis  detrahendum  nonnulli  determina- 
runt j aliqui  sex  vel  octo,  alii  usque  ad  viginti 
sex  uncias  evacuandas  esse  statuerunt.  Difficile 
ego  id  determinatu  censeo. 

Verum  in  singulo  de  quo  gerimus  morbo 
quandam  determinandam  sanguinis  detrahendi 
quantitatem  esse  non  dubito,  at  eadem  quanti- 
tas tam  varia,  tam  multiplex  evadit  quam  apo- 
plecticorum  numerus  ; et  singulis  vicibus  ab  ip- 

so  observante  medico  debet  determinari,  qui  ad 
ejus  expediendam  salutem  vocatus  est.  Monet 
etiam  Areteus  id  conjectare  difficile  esse  : nam 
ait  “ si  paulo  plus  (sanguinis)  detraxeris  homi- 
“ nem  plane  strangulasti  si  minus  detraxeris 
“ quam  causa  postulat  nihil  magni  per  magnum 
“ auxilium  contuleris,  adhuc  enim  causa  perma- 
“ net.”  Sed  praestat  minus  detrahendo  delin- 
quere : nam  si  minus  detractum  esse  visum  sit, 
aliqui  vero  successus  optimi  apparuerint,  iterum 
venam  rescindere  congruens  fuerit.  Quisque 
praxeos  medicinae  expertus  cognoscit,  satis  sese 
ex  aegro  misisse  sanguinis,  dum  pulsus  erit  ra- 
rior, debilior,  dum  facies  magis  naturalem  aspec- 
tum acquiret  et  giaviora  symptomata  cessabunt, 
quae  a plethora  praecipue  pendent  faciliore  fac- 
ta respiratione.  Cavendum  sedulo  est  ne  apo- 
plecticus  ex  imo  in  alterum  prompte  nimis  trans- 
grediatur statum,  nam  si  e.  e calido  in  frigi- 
diorem promptius  transgressus  esset  in  extre- 
mum discrimen  descenderet  aeger.  In  hac  me- 
dendi ratione  haud  pauca  saepe  prosunt  adju- 
vantia. 

Praecedere  merentur  cathartica.  Jaip  ve- 
ro massa  sanguinis  uti  dictum  est  imminuta 
juvat,  alvum  laxare  purgantibus  per  os  sump- 
tis, quae  tamen  levibus  et  iteratis  dosibus  por- 
rigere debent.  Idem  monet  cel.  Cullenus  ea 

u 

exigua  dosi  adhibenda  esse  metuens,  ne  ad  vo- 
mitum incitant,  at  ingens  malum  proferre  pos- 
se haud  liquet,  nam  Apoplectico  cujus  irritabi- 
litas in  universo  corpore  imminuta  est,  tam  gra- 
vi stimulo  non  sunt  quam  sano  neque  nauseam 
facile  provocant.  Multo  magis  perniciosa  sunt 
emetica.  Quatnvis  aegri  aliquando  aut  immi- 
nente, aut  saeviente  morbo  evomunt  seu  tantum 
ad  vomitum  incitantur,  quo  in  casu  quidam 
emetica  porrigere  solebant : nunquam  tamen 
sine  gravi  periculo,  seu  absque  ipso  metu  mor- 
tis administrari  emetica  posse  in  hujus  speciei 
Apoplexia  arbitror.  Summus  in  arte  vir  Mor- 
gagni hemiplegias  leves  Apoplexiasque  mitiores 
emeticorum  usu  desivisse  observavit.  Imo  Mor- 
gagni mala  suspicatur  de  vomitu  Apoplectici 
qui  lauta  mensa  exsurgens  morbo  correptus 
fuerit.  Ad  clysteres  quod  attinet  doctissi- 

mura  Zuliani  acria  et  valde  stimulantia  clysmata 
nociva  censere.  Verum  contra  illustiis  Cui- 
lenus  monet  stimulantia  sine  gravi  incommodo 
injici  queunt. 

Frigida  saltem  topica  diligenter  iteratis  vici- 
bus capite  adplicata,  congestionem  impedien- 
tia in  encephalo  Apoplexiam  pro  parte  pellere 
possunt.  Sanguine  emisso  alvo  uti  dicebam  suf- 
ficienter laxata  et  restituta  voce,  profutura  sunt 
quaedam  remedia  systema  lymphaticum  exci- 
tantia. Anteire  solet  tartratis  antimonii  cum 
potassa  administratio  dosibus  vero  tenuibus  itera- 
tisque  ; deinde  porrigantur  flores  amicae,  nuper 
maxime  Germanicis  medicis  laudatae.  Multa  et 
varia  de  vesicatoriorum  usu  in  Apoplexia  scrip- 
sere auctores,  et  multimodis  de  ipsorum  actione 
et  medicatrici  vi  discussere  : Vogel  Apoplectiqis 
vesicantia  magis  inimica  quam  amica  esse  affir- 
mat. Eadem  absolute  exitialia  a plurimis  im- 
probata, etiam  Tissot  Apoplexifera  potius  quam 
Apoplexifuga  vocat.  Verum  distinguendus  hic 
est  status  aegroti : nam  si  plethoricus  sit  aeger 
cantharides  aggravarent  malum  j si  vero  contra 

sanarent.  Vesicantia  Zuliani  remedium  incer- 
tum aliquando  imo  perniciosum  videntur ; et  ea 
non  modo  partes  quibus  apponuntur,  sed  in  om- 
nia viscera  suos  stimulos  agere  credidit.  Cul- 
lenus  enimvero  contrariam  hac  de  re  opinionem 
tulerat,  vesicantia  .repentine  capiti  ipsi  sive  ejus 
proximitati  tamen  potius,  quam  inferioribus 
membris  apponenda  esse  jubet.  Concludamus 
tandem  cantharides  in  omni  Apoplexia  a con- 
gestione pendente  quam  medici  congruenter 
sanguineam  dicunt  aptissime  seu  capiti  ipsi,  seu 
prope  illud  adplicari  j alii  vesicantibus  anteponen- 
dos opinantur  sinapismos,  si  Apoplexia  de  qua 
mentionem  facimus  solvenda  sit : at  illos  post- 
ponendos esse  probo  quum  eorum  actio  minus 
velox  et  minus  prompta,  nec  magis  efficax,  un- 
quam observata  sit. 

Antequam  ad  prophylaxin  transgrediar,  quae- 
dam generalia  quae  ad  rationem  curandi  Apo- 
plexiam ex  inanitione  cerebri  ortam  attinent, 
praemittenda  mihi  videntur.  Vocatus  ad  side- 
ratum primo  in  eo  evigilet  medicus,  ut  illae  res 
quae  ipsum  in  Apoplexiam  dejecerint,  remove- 

antur  vel  corrigantur,  ut  calor,  frigus,  aer  impu- 
rus, venena,  etc.  Deinde  situ  horizontali  aegro- 
tus jaceat.  Admonendum  denique  est,  ut  quam 
perniciosa  sunt  vomitoria,  uti  supra  adnotavi, 
Apoplecticis  congestionis  causa  tam  efficacia 
ex  inanitione  lapsis  auxilia  praebent.  Si 
sumptis  quibusdam  narcoticis  aliisve  corpori 
inductis  venenis  Apoplexia  correptus  fuerit, 
quem  sanatum  occurrimus,  semper  seu  tartari 
stibiati,  seu  ipecacuanhae  ope  ad  vomitum  aeger 
incitandus  est,  substantias  nocivas  ad  ejiciendas 
vel  ad  aegrum  profundissimo  sopore  in  quo  ja- 
cet eripiendum,  vesicatoria,  aether  et  talia  hu- 
jusce  generis  excitantia  prosunt,  nonnunquam 
iisdem  aliquando  etiam  mittendus  sanguis  re- 
pente est,  at  illae  omnes  observandae  sunt  con- 
ditiones quas  supra  statuimus  ; si  vero  desint, 
absolute  vitanda  est  venaesectio.  Haud  raro 
adjuvat  laudanum,  mox  ubi  spasmi  doloresve 
vehementiores  Apoplexiam  procreassent.  Fi- 
nem tandem  medelae  impositurae,  observare  li- 
ceat, quod  Apoplexia  hisce  remediis  supra  dic- 
tis persaepe  non  auscultat,  et  optima  pharmaca 

E 


» 


DISSERTATIO  MEDICA 


omnino  spernit : oportet  igitur  hisce  occasionibus 
alia  remedia  tentare,  ut  tandem  aliquid  invenia- 
tur (si  inveniri  possit)  quod  vel  morbum  pror- 
sus fugat,  vel  saltem  nonnihil  levaminis  aegrotis 
miseris  offerat. 


PROPHYLAX1S. 

Quanti  medicorum  omnium  interest  scire, 
quae  hominibus  inferre  morbos  valeant : tanti 
quoque  ipsorum  intersit  qui  illos  ab  iisdem 
quoad  fieri  potest  praeservare  studeant.  Hinc 
prophylaxeos  quaedam  principia  Apoplexiae  cu- 
rationi maxime  conducit  enumerare.  Quum 
vero  aliquem  ad  sanitatem  conservandam  vocati, 
ex  proprio  corporis  habitu  aut  ex  parentum  vi- 
tio ad  Apoplexiam  inclinari,  observemus,  dili- 
gentissime animadvertendum  quo  modo  corrigi 
in  hunc  morbum  inclinatio  posset.  E parenti- 
bus ad  id  malum  dispositio  infans  natus  jam  ab 
ineunte  aetate  sensim  congruae  educationis  aux- 
ilio a venturo  damno  liberandus.  Cavendum 

praecipue  ne  juvenis  ingenium  premature  seu 
magnopere  studiis  obruatur ; sed  mediocriter  iis 
incumbat.  In  locis  aeri  perviis  artuum  motus 
frequenter  exercent  ; a calore  tueatur  caput, 
membra  a frigore  : fugat  deinde  saltationum  ex- 
cessus, et  procul  absit  a fornacibus  valde  calen- 
tibus. Si  quidem  ad  Apoplexiam  jamjam  dis- 
posito de  homine  quodam  sermo  esset,  frustra 
instans  malum  delere  tenderemus.  At  aegri 
videndi  rationem  dirigendo  mitigare  sive  re- 
tardare morbus  potest.  Tale  periculum  dum 
alicui  imminet  sibi  caveat  quam  maxime  ab 
omnibus  quae  sanguinem  in  caput  cogere  valent, 
scilicet,  ne  vinum  nisi  parce  potet ; ne  horizon- 
taliter  jaceat  nimis,  aut  lecto  stratus  legat,  aut 
his  similibus  vacet ; corpus  mediocriter  exerceat, 
nec  epulis  valde  pinguibus  illud  nutriat ; neque 
multum  fumat  tabaci ; neque  saepe  et  iteratis 
vicibus  caffeam  sumat.  Qui  vero  satis  abunde 
comedere  solebant  non  tam  mediocri  diaeta 
utantur,  quia  sua  jura  consuetudo  habet;  quae 
diaeta  quidem  parcior  ac  tenuior  gradatim  fiat, 
non  solum  a cibis  nimis  stimulantibus  verum 

etiam  ab  meracis  liquoribus  abstinendum,  et  a 
somno  pomeridiano  aufugiendum.  Curandum 
etiam  interdum  alvum  laxare  purgantibus  et 
mittere  sanguinem,  uti  suadet  Wepfer.  “ Sit 
“ quidam  valde  plethoricus,  scripsit,  et  ad  Apo- 
“ plexiam  sanguineam  dispositus : sanguinis 

“ quantitas  excessi va  per  vena  esectionem  certis 
“ temporibus  instituendam  detrahi  convenien- 
“ ter  potuit.”  Cullenus  ne  nimio  sanguine 
turgescat  caput,  fontanellas  sive  setacea  cervici 
inferenda  laudat. 

. 

Sunt  quae  observent  illi  qui  ad  Apoplexiam 
proclives  ab  ipso  morbo  liberare  student.  Si 
vero  quisquis  semel  ab  ea  correptus  fuerat,  eum 
praemuniamus  ne  iterum,  ut  saepius  contingit, 
in  eandem  recidat ; quod  eodem  modo  sicut  ex- 
positum est  effici  debet. 


FINIS 

